Na temelju članka 35. točke 4. i članka 53. stavka 3. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08 ,36/09, 150/11, 144/12, 9/13, 137/15, 123/17, 98/19 i 144/20) i članka 54. Statuta Općine Lećevica („Službeni glasnik Općine Lećevica“ broj 08/21), Općinsko vijeće Općine Lećevica, na ....... sjednici održanoj ............. 2024. godine, donosi

**O D L U K U**

**o ustrojstvu i djelokrugu Jedinstvenog upravnog odjela Općine Lećevica**

**I. OPĆE ODREDBE**

**Članak 1.**

Ovom Odlukom ureduje se ustrojstvo i djelokrug upravnog tijela Općine Lećevica, organiziranog kao Jedinstveni upravni odjel Općine Lećevica (dalje u tekstu: Jedinstveni upravni odjel).

**Članak 2.**

Jedinstveni upravni odjel ustrojava se za obavljanje upravnih, stručnih i drugih poslova iz samoupravnog djelokruga Općine Lećevica.

Jedinstveni upravni odjel u okviru svog djelokruga neposredno izvršava i nadzire provedbu općih akata Općine Lećevica, te obavlja druge poslove u skladu s propisima.

**Članak 3.**

Jedinstveni upravni odjel smješten je u zgradi sjedišta Općine Lećevica.

**Članak 4.**

Općinski načelnik usmjerava djelovanje Upravnog odjela u obavljanju poslova iz njegovog samoupravnog djelokruga i nadzire njegov rad.

**Članak 5.**

Sredstva za rad Jedinstvenog upravnog odjela osiguravaju se u Proračunu Općine Lećevica i iz drugih izvora u skladu sa zakonom.

**II. UNUTARNJE USTROJSTVO I DJELOKRUG RADA**

**Članak 6.**

Jedinstveni upravni odjel ustrojava se u skladu s rasporedom i opsegom poslova te prema srodnosti, organizacijskoj povezanosti i potrebi učinkovitog obavljanja poslova iz samoupravnog djelokruga Općine Lećevica, učinkovitog rukovođenja njegovim radom i odgovornosti u radu. Unutarnje ustrojstvo odjela ureduje se ovisno o djelokrugu, opsegu poslova i nadležnosti utvrđenoj zakonom, Statutom Općine Lećevica, te drugim propisima i općim aktima Općine Lećevica.

**III. DJELOKRUG UPRAVNOG ODJELA**

**Članak 7.**

Jedinstveni upravni odjel obavlja poslove iz samoupravnog djelokruga Općine koji se odnose na:

- uređenje naselja i stanovanje,

- prostorno i urbanističko planiranje,

- komunalno gospodarstvo,

- brigu o djeci,

- socijalnu skrb,

- odgoj i osnovno obrazovanje,

- kulturu,

- zaštitu i unapređenje prirodnog okoliša,

- protupožarnu zaštitu i civilnu zaštitu,

- promet na svom području, te

- ostale poslove sukladno posebnim zakonima.

**IV. NAČIN RADA I UPRAVLJANJA**

**Članak 8.**

Jedinstvenim upravnim odjelom upravlja pročelnik.

Pročelnika imenuje Općinski načelnik na temelju javnog natječaja.

Pročelnik Jedinstvenog upravnog odjela Općine za svoj rad odgovoran je Općinskom načelniku.

Pročelnik je osobno odgovoran za zakonit, pravilan i pravodoban rad Jedinstvenog upravnog odjela kojim rukovodi, kao i za izvršenje zadataka i poslova iz njegove nadležnosti.

U razdoblju od upražnjenja radnog mjesta pročelnika do imenovanja pročelnika na način propisan zakonom, Općinski načelnik u svrhu osiguranja kontinuiranog upravljanja Jedinstvenim upravnim odjelom može rješenjem ovlastiti nekog od službenika koji ispunjava propisane uvjete za raspored na radno mjesto pročelnika, da obavlja poslove pročelnika Jedinstvenog upravnog odjela.

Za slučaj duže odsutnosti pročelnika, a najduže do njegova povratka na posao, Općinski načelnik zamjenu duže odsutnog pročelnika može osigurati prijmom u službu na određeno vrijeme putem oglasa, u skladu sa zakonskim odredbama.

Općinski načelnik može u svako doba opozvati privremenog pročelnika.

U odnosu na službenike i namještenike raspoređene u upravnom tijelu pročelnik ima položaj čelnika tijela određen propisima o službeničkim i radnim odnosima.

**Članak 9.**

Unutarnje ustrojstvo, sistematizacija radnih mjesta i druga organizacijska pitanja djelovanja Jedinstvenog upravnog odjela uređuju se Pravilnikom o unutarnjem redu Jedinstvenog upravnog odjela.

Pravilnik o unutarnjem redu Jedinstvenog upravnog odjela donosi Općinski načelnik, na prijedlog pročelnika Jedinstvenog upravnog odjela.

**Članak 10.**

Jedinstveni upravni odjel u svom djelokrugu rada izvršava opće i pojedinačne akte Općinskog vijeća, predlaže mjere i radnje za provedbu istih, predlaže mjere za poboljšanje stanja u pojedinim oblastima samoupravnog djelokruga, te obavlja druge poslove koji su mu temeljem zakonskih propisa stavljeni u djelokrug rada.

**Članak 11.**

Jedinstveni upravni odjel u izvršavanju općih akata Općinskog vijeća može donositi pojedinačne akte kojima rješava o pravima, obvezama i pravnim interesima fizičkih i pravnih osoba.

Na postupak donošenja akata iz stavka 1. ovoga članka shodno se primjenjuju odredbe Zakona o općem upravnom postupku, ako posebnim zakonom nije drugačije propisano.

**Članak 12.**

Upravne, stručne i ostale poslove u Jedinstvenom upravnom odjelu obavljaju službenici i namještenici. Službenici obavljaju upravne i stručne poslove iz djelokruga Jedinstvenog upravnog odjela, a namještenici obavljaju prateće i pomoćne poslove.

**Članak 13.**

Za raspored na radna mjesta službenici moraju ispunjavati opće i posebne uvjete propisane Zakonom o lokalnim službenicima i namještenicima i posebne uvjete koji se propisuju Pravilnikom o unutarnjem redu Jedinstvenog upravnog odjela. Ovisno o vrsti poslova koji se obavljaju na radnim mjestima namještenici moraju imati odgovarajuću stručnu spremu i struku, te radni staž, sukladno Pravilniku o unutarnjem redu Jedinstvenog upravnog odjela.

**V. ODGOVORNOST JEDINSTVENOG UPRAVNOG ODJELA**

**Članak 14.**

Jedinstveni upravni odjel je samostalan u obavljanju poslova iz svog djelokruga i za svoj rad odgovoran je Općinskom načelniku za zakonito i pravovremeno obavljanje poslova.

Rad Jedinstvenog upravnog odjela usmjerava i neposredno nadzire Načelnik Općine Lećevica. Radi unapređenja rada Jedinstvenog upravnog odjela, Općinski načelnik može davati smjernice, uputstva i preporuke.

**VI. PRIJELAZNE I ZAVRŠNE ODREDBE**

**Članak 15.**

Danom stupanja na snagu ove Odluke ukida se i prestaje s radom Upravni odjel za opće i pravne poslove, te EU fondove i Upravni odjel za financije i komunalne poslove ustrojeni na temelju Odluke o ustrojstvu o ustrojstvu i djelokrugu rada upravnih tijela Općine Lećevica (Službeni glasnik Općine Lećevica br. 07/22).

**Članak 16.**

Jedinstveni upravni odjel preuzimanjem poslova preuzima i službenike, namještenike i vježbenike, koji su na dan stupanja na snagu ove Odluke zatečeni na radu na preuzetim poslovima, te uredsku i drugu opremu, obveze i dokumentaciju koja se odnosi na obavljanje poslova iz njihovog djelokruga.

**Članak 17.**

Danom stupanja na snagu ove Odluke općinski načelnik će imenovati privremenog pročelnika Jedinstvenog upravnog odjela do imenovanja pročelnika na temelju javnog natječaja.

**Članak 18.**

Unutarnje ustrojstvo Jedinstvenog upravnog odjela nazivi, opisi poslova radnih mjesta, s opisima razina standardnih mjerila za klasifikaciju radnih mjesta, stručni i drugi uvjeti za raspored na radna mjesta, broj izvršitelja i drug pitana od značaja za rad uređuje se Pravilnikom o unutarnjem redu kojeg donosi općinski načelnik, na prijedlog pročelnika upravih tijela u skladu sa Statutom i općim aktima općine Pravilnik o unutarnjem redu Jedinstvenog upravnog dojela Općine treba se donijeti u roku od 90 dana od dana stupanja na snagu ove Odluke.

**Članak 19.**

Do donošenja Pravilnika o unutarnjem redu i rasporedu na radna mjesta prema tom Pravilniku, preuzeti službenici, namještenici i vježbenici iz članka 16. ove Odluke nastavljaju obavljati poslove koje su do tada obavljali prema rješenjima o rasporedu, odnosno druge poslove po nalogu pročelnika upravnog tijela, a pravo na plaću i ostala prava iz službe ostvaruju prema važećim rješenjima.

**Članak 20.**

Stupanjem na snagu ove Odluke prestaje važiti Odluka o ustrojstvu o ustrojstvu i djelokrugu rada upravnih tijela Općine Lećevica (Službeni glasnik Općine Lećevica br. 07//22).

Službeni akti doneseni na temelju Odluke iz stavka 1. ovog članka te opći akti kojima je općinski načelnik ili Općinsko vijeće uredilo prava, obveze i odgovornosti službenika i namještenika upravnih tijela ostaju na snazi, ako nisu u suprotnosti s ovom Odlukom.

**Članak 21.**

Ova Odluka stupa na snagu osmog dana od dana objave u „Službenom glasniku Općine Lećevica“.

KLASA:

URBROJ:

Lećevica, dana ....... 2024.god.

PREDSJEDNIK OPĆINSKOG VIJEĆA

 OPĆINE LEĆEVICA

 Predsjednik

 Matko Radanović